recursal/SuperWikiNEXT-32B huggingface dataset:
ஐக்கிய இராச்சித்தின் கடற்கரையோரத்தில் இருக்கும் ஒரு செயற்கைத் தீவின் மேல் உள்ள நுண் நாடான சீலாந்து.
நுண் நாடு (**micronation**) என்பது சில சமயம் **மாதிரி நாடு** அல்லது **புதிய நாடு திட்டம்**, என்று அழைக்கப்படுவது, தன்னை இறையாண்மை கொண்ட தேசம் அல்லது நாடாக கூறிக்கொள்வது ஆகும். ஆனால் இதற்கு உலக அரசாங்கங்கள் அல்லது முக்கிய சர்வதேச அமைப்புகளின் அங்கீகரிக்காரம் கிடையாது. 

பல நுண் நாடுகள் நாணயங்கள், கொடிகள், அஞ்சல் தலை, கடவுச் சீட்டுகளே, பதக்கங்கள் மற்றும் பிற பொருட்களை வெளியிட்டுள்ளன. இந்த பொருட்கள் அந்த சொந்த சமூகத்திற்கு வெளியே அரிதாகவே ஏற்றுக் கொள்ளப்படுகின்றன, ஆனால் ஆர்வமுள்ளவர்களிடமிருந்து பணம் திரட்ட அல்லது புதுமையானவற்றை சேகரிப்பவர்களுக்கு விற்கப்படலாம்.

19 ஆம் நூற்றாண்டின் ஆரம்பத்திலிருந்து நுண் நாடுகள் குறித்து தகவல்கள் அறியப்படுகிறது. இணையதளத்தின் வருகையானது பல புதிய நுண் நாடுகளை உருவாக்க வழிகளை வகுத்தது. அதன் உறுப்பினர்கள் உலகம் முழுவதிலும் சிதறி பெரும்பாலும் மின்னணு சாதனங்கள் வழியாக தொடர்பு கொள்கின்றனர். பெரும்பாலும் தங்கள் நாடுகளை "நாடோடி நாடுகள்" என்று அழைக்கிறனர். இத்தகைய இணைய நுண் நாடுகளுக்கு இடையிலான வேறுபாடுகள், பிற வகையான சமூக வலைப்பின்னல் குழுக்கள் மற்றும் பங்களிப்பு விளையாட்டு (Role-playing game) போன்று வேறுபாடுகளை பெரும்பாலும் வரையறுப்பது கடினமாக உள்ளது.

அந்த பொருளை விவரிக்கும் "நுண் நாடு" என்ற சொல் 1970 களுக்கு பிற்பட்டது ஆகும். சிலர் இறைமை மிக்க தேசிய நாடுகளே "நுண் நாடுகள்" என்று குறிப்பிடுகின்றனர்.

சொற்பிறப்பு
-----------

இதை ஆங்கிலத்தில் குறிப்பிடும் சொல்லான மைக்ரோநேசன் ('micronation') என்பதற்கு "சிறிய நாடு" என்று பொருள். இது 1970 களின் நடுப்பகுதியில் தோன்றிய ஒரு சொல் ஆகும், அக்காலகட்டத்தில் அநேகமாக ஆயிரக் கணக்கான சிறிய அங்கீகாரமற்ற இதுபோன்ற நாடுகளை குறிப்பிட உருவானது.

மேற்கோள்கள்
-----------

1. ↑  Mateusz Kudła,"Jak zostać premierem nie odchodząc od komputera" (in Polish). onet.pl.. பார்த்த நாள்: 2013-04-27.
2. ↑  *The People's Almanac #2*, page 330.
**ஹேம் சந்திர கோஸ்வாமி** (*Hem Chandra Goswami*) (பிறப்பு மார்ச் 1, 1958) அசாமின் மஜூலி மாவட்டத்தைச் சேர்ந்த முகமூடி தயாரிக்கும் கலைஞர் ஆவார்.   கலைத் துறையில் இவர் ஆற்றிய பங்களிப்புகளுக்காக 2023 இல் இந்தியாவின் நான்காவது உயரிய குடிமகன்களின் விருதான பத்மசிறீ விருதைப் பெற்றார்.

ஆரம்ப வாழ்க்கை மற்றும் தொழில்
-----------------------------

மார்ச் 1, 1958 இல் பிறந்த கோஸ்வாமி உள்ளூர் பள்ளியில் தனது பள்ளிப் படிப்பை முடித்தார். பின்னர் அசாமின் குவகாத்தியில் உள்ள கலை மற்றும் கைவினை சங்கத்தில் கலை மற்றும் கைவினைப் பிரிவில் இளங்கலைப் பட்டம் பெற்றார். 

10 வயதில், ஸ்ரீமாதா சங்கர்தேவ் என்பவர் நிறுவிய கலைப் பள்ளியில் தனது பயிற்சியைத் தொடங்கினார். கலைஞரும் முகமூடி தயாரிப்பாளருமான இவரது தந்தை ருத்ரகாந்த தேவ கோஸ்வாமியின் வழிகாட்டுதலின் கீழ், சிறு வயதிலிருந்தே தனது கைவினைப்பொருளை மெருகேற்றினார். 

டிப்ருகட் பல்கலைக்கழகம், தேஜ்பூர் பல்கலைக்கழகம், கவுகாத்தி, விவேகானந்த கேந்திரா, புது தில்லி, இந்திரா காந்தி கலாச்சார மையம் மற்றும் சாந்திநிகேதனில் உள்ள விஸ்வபாரதி பல்கலைக்கழகம் உட்பட நாடு முழுவதும் உள்ள பல்வேறு நிறுவனங்களில் மூங்கில்களைப் பயன்படுத்தி முகமூடியைத் தயாரித்த வரலாறு குறித்து கோஸ்வாமி விரிவுரைகளை வழங்கியுள்ளார்.

விருதுகளும் கௌரவங்களும்
-----------------------

* **2023** : கலைத் துறையில் இவரது பங்களிப்பிற்காக புது தில்லியில் இந்தியக் குடியரசுத் தலைவர் திரௌபதி முர்மு அவர்களால் பத்மசிறீ விருது வழங்கப்பட்டது.
* **2022** : அசாமின் பிரதிதின் டைம் என்ற பத்திரிக்கை வழங்கிய சிறந்த கலைக்கான சாதனையாளர் விருது.
* **2019** : சங்கீத நாடக அகாடமி விருது
* **2018** : லூயிட்போரியா வாழ்நாள் சாதனை விருது
* **2014** : தாமோதர தேவா தேசிய விருது
* **2012** : லாமெசோ தா ஆனந்த் விருது

சான்றுகள்
---------

1. ↑ . .
2. ↑ . .
3. ↑ . .
4. ↑ . .
5. ↑ . .
6. ↑  "President of India conferred Padma Shri to Hem Chandra Goswami in field of Art from Assam - NE India Broadcast". *NeindiaBroadCast*. 22 March 2023. .
7. 1 2 3 4 . .
8. ↑ . . Desk, Sentinel Digital (26 January 2023). "Master Mask Maker Hem Chandra Goswami Named for Padma Shri". *www.sentinelassam.com*.
**சர்தாஜ் சிங் சத்வால்** (*Sartaj Singh Chhatwal*) (26 மே 1940 - 12 அக்டோபர் 2023) ஒரு இந்திய அரசியல்வாதி ஆவார், இவர் மத்திய பிரதேச அரசாங்கத்தில் பொதுப்பணித்துறை அமைச்சராகப் பணியாற்றினார். 2004-ஆம் ஆண்டில் இந்திய மக்களவை உறுப்பினராக இருந்தார். இவர் நான்கு முறை மத்தியப் பிரதேசத்தின் நர்மதாபுரம் தொகுதியை பிரதிநிதித்துவப்படுத்தினார். சர்தாஜ் சிங் நீண்டகால பாரதிய ஜனதா கட்சி உறுப்பினராக இருந்தார் மற்றும் மத்திய பிரதேச மாநில அரசாங்கத்தில் அமைச்சராகவும் பணியாற்றினார். ஆனால், 8 நவம்பர் 2018 அன்று, இவருக்கு சட்டமன்றத் தேர்தலில் போட்டியிட வாய்ப்பு மறுக்கப்பட்டதால் போட்டியாளரான இந்திய தேசிய காங்கிரசு கட்சியில் சேர்ந்தார்.  இவர் 16 மே 1996 முதல் சூன் 1, 1996 வரை மத்திய அமைச்சரவையில் சுகாதாரம் மற்றும் குடும்ப நலத்துறை அமைச்சராகவும் பணியாற்றினார் 

சர்தாஜ் சிங் தனது 83வது வயதில் 12 அக்டோபர் 2023 அன்று போபாலில் இறந்தார்

மேற்கோள்கள்
-----------

1. ↑  "Madhya Pradesh: Senior BJP leader and former minister Sartaj Singh joins Congress" (in en). *Newsd www.newsd.in*. .
2. ↑  "Biographical Sketch Member of Parliament 12th Lok Sabha". .
3. ↑  Sartaj Singh Death: पूर्व मंत्री सरताज सिंह का भोपाल में निधन, लंबी बीमारी के बाद 85 साल की उम्र में ली अंतिम सांस (in இந்தி)
கணினி வலையமைப்பில் புறொக்ஸி செர்வர்/சேவர் (ஈட்டுவழங்கி) என்பது வாங்கிகள் (கிளையண்ட்) இன் கோரிக்கைகளை உள்வாங்கித் தன் சார்பாக ஏனைய வழங்கிகளுக்கு (சேவர்) அனுப்பும் ஓர் மென்பொருளாகும். வாங்கியானது ஓர் இணையப்பக்கத்தையோ, கோப்பினையோ வேறேதேனும் வழங்கியில் ஓர் சேமிக்கப்பட்ட விடயத்தையோ அதன் சார்பாகப் பெற்றுக்கொண்டு வாங்கிக்கு வழங்கும். புறொக்ஸி சேவரானது வழங்கியின் விண்ணப்பதைச் சிலசமயம் மாற்றுவதோடு பலசமயங்களில் எடுத்துக்காட்டாக இணையப்பக்கங்கள் போன்றவை ஏற்கனவே அணுகியிருந்தால் வழங்கியிடம் இருந்தல்லாமல் சேமித்ததை வழங்கும். இச்செயற்பாட்டிற்காக தேக்கம் (cache) என்றவாறு அழைக்கப்படும் சேமிப்பு வசதியினைக் கொண்டதாகும். போதுவாக வாங்கிகள் வழங்கியிடம் இருந்து சேவை ஒன்றைப் பெற விண்ணப்பிக்கும் பொழுது ஈட்டுவழங்கியில்( புறோக்ஸியில்) அது சேமிக்கப்படும் எனவே மீண்டும் அதே விபரத்தை வேறு ஓர் வாங்கி பெற முயற்சி செய்தால் புறொக்ஸி சேவர் வழங்கிக்கொள்ளும். இதன் மூலம் வேகமாக சேவையை வழங்கிகளுக்கு வழங்கிக் கொள்ளும். 

ஓர் வலையமைப்பில் வாங்கிகளின் கோரிக்கையை மாற்றம் ஏதும் செய்யாமல் வழங்கும் புறொக்ஸி சேவரானது கேட்வே (Gateway) அல்லது சுரங்க புறோக்ஸி எனப்பொருள்படும் டனலிங் புறொக்ஸி என்றழைக்கப்படும் (tunneling proxy)

ஓர் புறோக்ஸி சேவர் ஆனது பயனரின் கணினியிலோ அல்லது பயனரின் கணினிக்கும் இணையத்தை அணுகுவதற்கும் இடையிலே இருக்கலாம்.

வகைகளும் பயன்பாடும்
-------------------

புறொக்ஸி சேவரானது கீழ்வரும் ஒன்றோ அல்லது ஒன்றிற்கு மேற்பட்ட பயன்பாட்டினை உடையது.

### காஷிங் புறொக்ஸிசேவர்

ஓர் புறொக்ஸி சேவரானது ஓர் வாங்கியின் கோரிக்கையை வழங்கியிடம் இருந்தல்லாமல் ஏற்கனே அந்தக் வாங்கியோ அல்லது பிறிதோர் வாங்கியோ விடுத்த விண்ணப்பத்தில் இருந்து சேமிக்கப்பட்டதை வழங்கும் ரகமே காஷிங் புறொக்ஸி சேவராகும்.

* Proxy software and scripts திறந்த ஆவணத் திட்டத்தில்
* Free web-based proxy services திறந்த ஆவணத் திட்டத்தில்
* Free http proxy servers திறந்த ஆவணத் திட்டத்தில்
**எழுத்துப்பெயர்ப்பு** (*transliteration*) என்பது ஒரு மொழியின் சொல்லை மற்றொரு மொழியின் ஒலிப்பு முறைக்கும் எழுத்து அமைப்புக்கும் தக்கபடி எழுதுவதாகும். ஒவ்வொரு மொழியின் ஒலிப்பு முறையும் எழுத்து அமைப்பும் (*Orthography*) வேறுபடுவதனால் இது தேவைப்படுகிறது. எழுத்துப்பெயர்ப்பு ஒரு மொழியின் சொற்களின் அல்லது எழுத்துகளின் ஒலிக் குறியீட்டை, முயன்றவரை அதே ஒலியுடன், இன்னொரு மொழியில் எழுதுவதாகும். இதன் மூலம் முதல் குறிப்பிட்ட மொழியின் ஒலிக்குறியீட்டை அறிந்த ஒருவர், இரண்டாவது குறிப்பிட்ட மொழியின் எழுத்துக்கள் மூலம் வாசிக்கவும், புரிந்துகொள்ளவும் முடியும்.

இக்கடினமான குறிக்கோளை அடைய எழுத்துப்பெயர்ப்பு செய்யப்படும் மொழியின் எழுத்துகளையும், அதன் ஒலிகளையும் மட்டுமல்லாது, எழுதப்படும் மொழியின் எழுத்துகளையும், அதன் ஒலிகளையும், எழுத்துப்பெயர்ப்பாளர் செம்மையாக அறிதல் வேண்டும். எழுத்துப்பெயர்ப்பின் எதிர்மறை வடிவம் ஒலிபெயர்ப்பு ஆகும். ஒலிப்பெயர்ப்பில், ஒரு மொழியின் ஒலிகளை (எழுத்துகளை அன்று) மற்றொரு மொழியின் எழுத்துகளோடு முகப்புதல் வேண்டும்.

எழுத்துப்பெயர்க்கும் மொழியின் வார்த்தைகளை ஒலித்தலும், எழுதுவதும் ஒன்றாகவே இருந்து, அதே ஒலிகளுக்கான எழுத்துக்கள் எழுதப்படும் மொழியில் இருந்தால், எழுத்துப்பெயர்ப்பும், ஒலிப்பெயர்ப்பும் ஒப்புமையாக அமையும்.

மேற்கோள்கள்
-----------

1. ↑  "Transliteration". ..
2. ↑  Use of the acute accent to mark stress rather than tone is not formally IPA-compliant, but serves in this example to parallel orthography.
3. ↑  See Koine Greek phonology.

வெளி இணைப்புகள்
---------------

* தமிழிலிருந்து மற்ற மொழிகளுக்கு எழுத்துப்பெயர்க்கும் கருவி
***குடிமகான்*** (''Kudimahaan'') என்பது 2023 இல் பிரகாஷ். என் இயக்கத்தில் வெளிவந்த இந்தியத் தமிழ் நகைச்சுவை நாடகத் திரைப்படமாகும். இப்படத்தில் விஜய் சிவன், சாந்தினி, தமிழரசன், சுரேஷ் சக்ரவர்த்தி ஆகியோர் நடித்திருந்தனர். மேலும் இப்படத்தில் சேது இராமன், நமோ நாராயணா, கதிரவன், ஆனஸ்ட் ராஜ் ஆகியோர் நடித்திருந்தனர். இப்படத்திற்கு தனுஜ் மேனன் இசையமைத்திருந்தார். திரைப்படம் 2023 மார்ச் 17 அன்று வெளியிடப்பட்டது.

நடிகர்கள்
---------

தயாரிப்பு
---------

இப்பட முன்னோட்டச் சுவரொட்டியை இயக்குநர்கள் வெற்றிமாறன், அருண்ராஜா காமராஜ், பொன்ராம் ஆகியோர் சனவரி மாதம் வெளியிட்டனர்.  படத்தை சினாரியோ மீடியா ஒர்க்சு நிறுவனம் தயாரித்தது.

வரவேற்பு
--------

இப்படம் 2023 மார்ச் 17 அன்று வெளியிடப்பட்டது. திரைப்பட விமர்சகர்கள், பார்வையாளர்களிடமிருந்து சிறந்த விமர்சனங்களைப் பெற்றது.  *டைம்சு ஆஃப் இந்தியாவைச்* சேர்ந்த லோகேஷ் பாலச்சந்திரன் 5-இற்கு 3.5 மதிப்பீடு கொடுத்தார். மேலும் "இரண்டாம் பாதியில் ஒரு தேவையற்ற பாடலைத் தவிர, பின்னணி இசை ஒரு குறிப்பிட்ட தனித்துவத்துடன் இருந்தது" என்றும் குறிப்பிட்டார்.  *தினமலரின்* ஒரு விமர்சகர், ''நட்சத்திர செல்வாக்கில் உள்ள சில நடிகர்கள் நடித்திருந்தால் படம் இன்னும் கவனத்தை ஈர்த்திருக்கும்'' என்று குறிப்பிட்டு 5 இல் 2.75 மதிப்பீட்டைக் கொடுத்தனர்  *தினத்தந்தி* ஒரு விமர்சகர் "குடிப்பதால் ஏற்படும் விளைவுகளை அழுத்தமாக வெளிப்படுத்தியிருக்கலாம்" என்று எழுதினார்.  மாலை மலர் ஒரு விமர்சகர் 5இற்கு 3 மதிப்பீட்டை அளித்து, "சில இடங்களில் சிரிக்க வைக்காமல் சில இடங்களில் சிரிக்க வைக்க திரைக்கதை அமைத்துள்ளார்" என்று எழுதினார்.  சௌத் பஃஸ்டிலிருந்து கே. ஆர். மணிகண்டன் விமர்சகர், "பெரிய நட்சத்திரங்கள் இல்லை, பெரிய நகைச்சுவை நடிகர்கள் இல்லை, பெரிய நிறுவனங்கள் இல்லை, இன்னும், *குடிமகான்* மிகவும் பொழுதுபோக்காவும், உங்கள் நேரம் மற்றும் பணத்திற்கு மதிப்புள்ளதாகவும் இருந்தது." என்று எழுதினார்.  சினிமா விகடனிலிருந்து ஒரு விமர்சகர் கதாபாத்திரங்களை திறமையாகப் பயன்படுத்தியதற்காக எழுத்தாளரையும் இயக்குநரையும் பாராட்டி அவர்களிடமிருந்து நகைச்சுவையைத் தூண்டினார்.

மேற்கோள்கள்
-----------

1. ↑  "Kudi Mahaan is a family entertainer". *deccan chronicle*.
2. ↑  "Kudimahaan Movie Review : Inventive plot and hilarious moments elevate this quirky comedy". *The Times of India*.
3. ↑  "The movie Kudimahaan is based on both friendship and faith directed by N Prakash". *chennai patrika*. .
4. ↑  "Kudi Mahaan is a family entertainer". *deccan chronicle*. .
5. ↑  "Kudimahaan movie review". *Behindwoods*. .
6. ↑  "Kudimahaan Movie Review : Inventive plot and hilarious moments elevate this quirky comedy". *The Times of India*. .
7. ↑  "குடிமகான் - விமர்சனம் {2.75/5} : குடிமகான் - குடி(கடி)க்காத மகன்… - KudiMahaan". *cinema.dinamalar.com*. .
8. ↑  "குடிமகான்: சினிமா விமர்சனம்". *www.dailythanthi.com*. 2023-03-17. .
9. ↑  "KudiMahaan". *www.maalaimalar.com*. 2023-03-17. .
10. ↑  "Kudimahaan review: Prakash N's latest directorial makes you laugh your worries away". *The South First*. 2023-03-16. .
11. ↑  "குடிமகான் விமர்சனம்: மது அருந்தாமலே போதையாகும் விநோத நோய்; கலக்குகிறதா இந்த காமெடி சினிமா". 18 March 2023. .

வெளி இணைப்புகள்
---------------

* இணையதள திரைப்பட தரவுத்தளத்தில் *குடிமகான்*
**சுல்தான் சலாவுதீன் ஒவைசி** (14 பிப்ரவரி 1931 - 29 செப்டம்பர் 2008) அனைத்திந்திய மஜ்லிசே இத்திகாதுல் முசுலிமீன் கட்சியைச் சேர்ந்த ஓர் இந்திய அரசியல்வாதி.  2004 ஆம் ஆண்டு அரசியலில் ஓய்வு பெறும் வரை தொடர்ச்சியாக ஆறு முறை ஹைதராபாத்தில் இருந்து நாடாளுமன்ற உறுப்பினராக தேர்வு செய்யப்பட்டிருந்தார்.

குடும்பம் மற்றும் பின்னணி
-------------------------

ஒவைசியின் தந்தை அப்துல் வாகித் ஓவைசி அனைத்திந்திய மஜ்லிசே இத்திகாதுல் முசுலிமீன் கட்சியின் தலைவராக இறக்கும் வரை இருந்தார். 1976 ஆம் ஆண்டில், சலாவுதீன் ஒவைசி தனது தந்தையின் மரணத்திற்குப் பிறகு மஜ்லிஸின் தலைவர் பதவியை ஏற்றுக்கொண்டார். ஒவைசிக்கு மூன்று மகன்கள் உள்ளனர்.இவரது மூத்த மகன், அசாதுதீன் ஒவைசி தனது தந்தை ஓய்வுக்கு பின்னர் கட்சியின் தலைவர் பதவியையும், தந்தை தொடர்ந்து வென்ற தொகுதியையை தக்க வைத்துக்கொண்டார். ஒவைசியின் இரண்டாவது மகன், அக்பருதீன் ஓவாய்சி தெலுங்கானா சட்டமன்ற உறுப்பினராக உள்ளார். 

 எம்ஐஎம் தலைமையக தாருஸ்ஸலாமில் எம்ஐஎம் கட்சி ஊழியர்களை உரையாற்றும் சலாவுதீன் ஒவைசி.

அங்கம் வகித்த பதவிகள்
---------------------

* 1985-96 - உறுப்பினர், ஆலோசனைக் குழு, உள்துறை அமைச்சகம்
* 1996-97 - உறுப்பினர், உள்நாட்டு விவகாரங்களுக்கான குழு
* 1996-97 - உறுப்பினர், கைத்தொழில் குழு
* 1996-97 - உறுப்பினர், நிதிக் குழு
* 1998-99 - உறுப்பினர், பாதுகாப்பு குழு

குறிப்புகள்
-----------

1. ↑  "Azharuddin's presence at Iftaar rakes up controversy". .
2. ↑  MIM president Salahuddin Owaisi passes away | Indian Muslims பரணிடப்பட்டது 21 சூலை 2011 at the வந்தவழி இயந்திரம். Indianmuslims.info. Retrieved on 2012-05-05.
**இரமேசு பரம்பத்து (Ramesh Parambath) இந்தியாவைச் சேர்ந்த ஓர் அரசியல்வாதியாவார். 1961 ஆம் ஆண்டு மே மாதம் 23 ஆம் தேதியன்று இவர் பிறந்தார்.** 15 ஆவது புதுச்சேரி சட்டமன்ற உறுப்பினராக இருந்தார். இந்திய தேசிய காங்கிரசு கட்சியில் உறுப்பினராக இருந்தார். பாண்டிச்சேரியின் மாகே தொகுதியை பிரதிநிதித்துவப்படுத்துகிறார்.

அரசியல் வாழ்க்கை
----------------

இரமேசு பரம்பத்து கேரள மாணவர் சங்கத்தின் உறுப்பினராக அரசியல் வாழ்க்கையைத் தொடங்கினார். மாகே மகாத்மா காந்தி அரசு கலைக் கல்லூரியில் கேரள மாணவர் சங்கத்தின் பிரிவுத் தலைவராக இருந்தார். 1984-85 மற்றும் 1985-86 ஆம் ஆண்டுகளில் தொடர்ந்து இரண்டு முறை மகாத்மா காந்தி அரசு கலைக் கல்லூரி மாகே கல்லூரி ஒன்றியத்தின் தலைவராகத் தேர்ந்தெடுக்கப்பட்டார். 1989 முதல் 1997 ஆம் ஆண்டு வரை மாகே வட்டார இளைஞர் காங்கிரசு குழுவின் தலைவராக இருந்தார். புதுச்சேரி மாவட்ட காங்கிரசு குழு உறுப்பினராகவும் இருந்தார். 2006 ஆம் ஆண்டு முதல் முதல் 2011 ஆம் ஆண்டு வரை மாகே நகரசபையின் நகர்மன்ற தலைவராக தேர்ந்தெடுக்கப்பட்டார்   தற்போது மாகே மண்டலத்தின் வட்டார காங்கிரசு குழுவின் தலைவராக உள்ளார். 

2021 புதுச்சேரி சட்டப் பேரவைத் தேர்தலில், இடதுசாரி சனநாயக முன்னணி வேட்பாளரான என். அரிதாசன் மாசுட்டரை தோற்கடித்து, கடுமையான போட்டியில் காங்கிரசுக்கு மாகே சட்டமன்றத் தொகுதியை மீண்டும் பெற்றார்.

தனிப்பட்ட வாழ்க்கை
------------------

இரமேசு பரம்பத்து பாண்டிச்சேரி மாநிலத்திலுள்ள பள்ளூரில் 1961 ஆம் ஆண்டு மே மாதம் 23 ஆம் தேதியன்று பரம்பத்து கண்ணன் மற்றும் கே.பாரதிக்கு மகனாகப் பிறந்தார். வணிகவியலில் இவர் இளநிலை பட்டம் பெற்றிருந்தார்.

மேற்கோள்கள்
-----------

1. ↑  "2021 Election Results Mahe Constituency". .
2. ↑  "Member of Puducherry Legislative Assembly". .
3. ↑  "Congress Bags Two Municipal Chairmen Posts in Pondy".. பார்த்த நாள்: 4 July 2006.
4. ↑  "Ramesh Parambath is the UDF candidate in Mahe".. பார்த்த நாள்: 16 March 2021.
5. ↑  "PCC appoints President for Mahe Block Congress committee". .
**குமாரசம்பவம்** (Kumārasambhavam) (சமக்கிருதம்: Kumārasambhavam), காளிதாசன் சமசுகிருத மொயில் இயற்றிய காவியக் கவிதையாகும். 
வசந்த காலத்தின் போது இயற்கையின் அழகை கவிதைகளால் விளக்கும் பாணி வியப்புக்குரியது.குமாரசம்பவம் நாடகக் கவிதை சிவ – சக்தி அருளால் உருவான குமரனின் பிறப்பின் வரலாற்றை விளக்குகிறது.  இந்நூல் கி பி ஐந்தாம் நூற்றாண்டில் காளிதாசரால் இயற்றப்பட்டது.

பின்னணி
-------

வால்மீகி இராமாயணத்தின் பாலகாண்டத்தில் குமாரசம்பவம் கதை இடம்பெற்றுள்ளது. விஸ்வாமித்திரர் இராமரையும், இலட்சுமணரையும், தனது யாக வேள்வியின் காவலுக்கு அழைத்துச் செல்லும்போது, சிவ – சக்திக்கு பிறந்த குமரனின் வரலாற்றை இருவருக்கும் கூறுகிறார்.

வரலாறு
------

இராமாயணத்தில் வரும் இவ்வரலாற்றை அடிப்படையாகக் கொண்டு, காளிதாசன் குமாரசம்பவம் எனும் காவியக் கவிதையை நவரசங்களில் எழுதியுள்ளார். இந்நூலில் குமரனின் பிறப்பு மற்றும் தேவர்களின் படைத்தலைவராக முருகன் இருந்து, சூரபத்மன், சிங்கமுகன் மற்றும், தராகாசூரன் ஆகிய அரக்கர்களை போரில் முருகன் வென்று, இந்திரன் முதலான தேவர்களை அரக்கர்களிடமிருந்து விடுவிக்கும் சம்பவங்களை குமாரசம்பவம் நூல் விளக்குகிறது.

பிரபல கலாசாரத்தில்
------------------

காளிதாசரின் குமாரசம்பவம் நூலின் கதை, தமிழ் மற்றும் மலையாளப் திரைப்படங்களில் 1969-இல் வெளிவந்துள்ளது.

மேற்கோள்கள்
-----------

1. ↑
2. ↑   பரணிடப்பட்டது 2017-05-12 at the வந்தவழி இயந்திரம்>
3. ↑  Kumara Sambhavam

ஆதார நூற்பட்டியல்
-----------------

* Hank Heifetz (1 January 1990). *The Origin of the Young God: Kālidāsa's Kumārasaṃbhava*. Motilal Banarsidass. பன்னாட்டுத் தரப்புத்தக எண்:978-81-208-0754-9. .

வெளி இணைப்புகள்
---------------

Search Wikisource
சமசுகிருதம் விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**Kumārasambhava in Sanskrit**

* full text of the Kumārasambhava in Devanāgarī script பரணிடப்பட்டது 2010-10-03 at the வந்தவழி இயந்திரம் (first eight sargas)
* full text of the Kumārasambhava in Roman script at GRETIL
* The Birth of the War-God, selected translation by Arthur W. Ryder
* single folio of a Kumārasambhava manuscript in the Cambridge University Library
* Attempted English translation of text by RTH Griffith

| * பா
* உ
* தொ
காளிதாசனின் படைப்புகள் |
| --- |
| நாடகம் | 
* *மாளவிகாக்கினிமித்திரம்*
* *சாகுந்தலம்*
* *விக்கிரமோவர்சியம்*

 |
| கவிதைகள் | 
* *இரகுவம்சம்*
* *குமாரசம்பவம்*
* *ருது சம்மாரம்*
* *மேகதூதம்*

 |
**சேலம் புத்தகத் திருவிழா 2022** (*salem book exhibition 2022*) அக்டோபர் மாதம் 20 ஆம் தொடங்கி நவம்பர் மாதம் 4 ஆம் தேதி வரை நடைபெற்றது. அரசு ஒதுக்கிய ரூ.17.50 லட்சம் நிதியுடன் பல்வேறு கல்வி நிறுவனங்கள், நன்கொடையாளர்கள் வழங்கிய நிதி என சுமார் ரூ.1 கோடி மதிப்பீட்டில் இப்புத்தகத் திருவிழா நடைபெற்றது. தமிழக நகராட்சி நிர்வாகத்துறை அமைச்சர் கே.என்.நேரு கலந்துகொண்டு புத்தகத்திருவிழாவை தொடங்கி வைத்தார். சேலம் புதிய பேருந்து நிலையம் அருகில் நடைபெற்ற இந்த புத்தகத் திருவிழாவில் சுமார் 200- எண்ணிக்கைக்கும் மேற்பட்ட அரங்குகள் அமைக்கப்பட்டு புத்தகக் கண்காட்சி நடைபெற்றது. ரூ.10 முதல் 1000- ரூபாய்க்கும் மேற்பட்ட விலையிலான புத்தகங்கள் விற்பனைக்கு வைக்கப்பட்டிருந்தன. கலை, இலக்கியம், வரலாறு, புராணம், இதிகாசம், சமுதாயம், நவீன இலக்கியம், தன்னம்பிக்கை, சுய முன்னேற்றம், சரித்திர நாவல்கள், சமூக நாவல்கள், அரசு வேலைவாய்ப்பு தேர்வுக்கான நூல்கள், ஆட்சிப்பணி தேர்வு தொடர்பான வழிகாட்டி புத்தகங்கள், குழந்தைகள் முதல் பெரியவர்கள் வரை அனைத்து வயதினருக்கும் ஏற்ற வகையில் 50 ஆயிரம் தலைப்புகளில் லட்சக்கணக்கான புத்தகங்கள் விற்பனைக்கு வைக்கப்பட்டிருந்தன. 30.11.2022 தேதியுடன் விழா நிறைவு பெற இருந்த நிலையில் புத்தக வாசிப்பாளர்கள் மற்றும் பொதுமக்களின் கோரிக்கையை ஏற்று சேலம் புத்தகத் திருவிழா திசம்பர் 4-ஆம் தேதி ஞாயிற்றுக்கிழமை வரை நீட்டிக்கப்பட்டது என்பது குறிப்பிடத்தக்கதாகும்.

சேலம் மாவட்ட பொதுமக்கள் மற்றும் பள்ளி, கல்லூரி மாணவ, மாணவியர்கள் பயன்பெறும் வகையில் மாவட்ட நிர்வாகம் மற்றும் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் இணைந்து புத்தகக் கண்காட்சிக்கான ஏற்பாடுகளை திட்டமிட்டன. புத்தகக் கண்காட்சி தினமும் காலை 10 மணிக்கு தொடங்கி இரவு 9 மணி வரை நடைபெற்றது. தென்னிந்தியா முழுவதிலும் இருந்து பல்வேறு பதிப்பாளர்கள் மற்றும் புத்தக வெளியீட்டார்கள் கலந்துகொள்ளும் வகையில் சுமார் 200 அரங்குகள் அமைக்கப்பட்டன. விழாவில் நாள்தோறும் பள்ளி மாணவ, மாணவியர்களுக்கான பல்வேறு போட்டிகள் மற்றும் பொதுமக்களைக் கவரும் வகையிலான கண்கவர் கலை நிகழ்ச்சிகளும் நடைபெற்றன. போட்டிகளில் வெற்றி பெற்றவர்களுக்கு பரிசுகள் வழங்கப்பட்டன. 

சேலம் புத்தகத் திருவிழாவினை சுமார் 3 லட்சத்திற்கும் மேற்பட்ட புத்தக ஆர்வலர்கள், மாணவ, மாணவியர்கள் மற்றும் பொதுமக்கள் பயனடைந்தனர்.

மேற்கோள்கள்
-----------

1. ↑  Bureau, The Hindu (2022-11-17). "Salem Book Fair from November 20" (in en-IN). .
2. ↑  "Salem Book Fair begins". Times of India.. பார்த்த நாள்: 5 December 2022.
3. ↑  "சேலத்தில் புத்தகத் திருவிழா தொடங்கியது: 50,000 தலைப்புகளில் லட்சக்கணக்கான புத்தகங்கள் குவிப்பு". இந்து தமிழ் திசை.. பார்த்த நாள்: 5 December 2022.
4. ↑  "சேலம் புத்தகத் திருவிழா: டிச. 4-ம் தேதி வரை நீட்டிப்பு". இந்து தமிழ் திசை.. பார்த்த நாள்: 5 December 2022.
5. ↑  "சேலம் புத்தகத் திருவிழா டிசம்பர் 4 ஆம் தேதி வரை நீட்டிப்பு". தினமணி.. பார்த்த நாள்: 5 December 2022.
**கிசுடோடோ** (*Gizdodo*) என்பது சிசார்ட் எனப்படும் விலங்கின் இரைப்பையின் ஒரு பகுதி மற்றும் வாழைப்பழம் ஆகியவற்றால் செய்யப்படும் ஒரு உணவாகும். மேலும் வீட்டில் அல்லது சில பண்டிகை கொண்டாட்டங்களில் சாப்பிடப்படும் ஒரு சுவையான உணவாகும்.

கண்ணோட்டம்
----------

வாழைப்பழம், கோழி இறைச்சி, மசாலா, வெங்காயம், பெல் மிளகு மற்றும் ரோடோ எனப்படும் ஹபெனெரோ மிளகு ஆகியவற்றைப் பயன்படுத்தி இந்த கலவை தயாரிக்கப்படுகிறது. மஞ்சள் முள்ளங்கி கூட சேர்க்கலாம்.

வாழைப்பழம் மற்றும் கீரை தனித்தனியாக ஒரு வாணலியில் வறுக்கப்படுகிறது. பின்னர் மீதமுள்ள பொருட்களிலிருந்து (நறுக்கப்பட்ட வெங்காயம், துண்டுகளாக்கப்பட்ட மிளகு, மசாலா, மேகி க்யூப்சு, உப்பு போன்றவை) சாசில் இரண்டும் சேர்க்கப்படுகின்றன. கிசுடோடோவை தனியாக பரிமாறலாம். அரிசி அல்லது ச்பாகெட்டி எனப்படும் நூடுல்சு உடன் சாப்பிடலாம்.

மேற்கோள்கள்
-----------

1. ↑  "Gizdodo Recipe | Shoprite Nigeria". .
2. ↑  "Eat Me: How To Make Gizdodo – The Whistler Newspaper". .
3. ↑  "GL Recipe: Gizdodo and Zobo" (in en-US). 2016-06-11. .
4. ↑  Onyeakagbu, Adaobi (2018-07-04). "Try this simple gizzard and dodo recipe" (in en). .
5. ↑  for #OunjeAladun, Omolabake (2020-10-01). "Plantain Gizzard Kebab" (in en-GB). .
6. ↑  Lete, Nky Lily (2013-08-11). "Dodo Gizzard / Gizdodo Recipe (Gizzards and Plantains)" (in en-us). .
**மிர்சா இப்ராகிம் பேக்** என்கிற **இப்ராகிம் கான் பத்-இ-சாங்** (Ibrahim Khan Fath-i-Jang) (இ 1624) பேரரசர் ஜஹாங்கீர் ஆட்சியின் போது வங்காளத்தின் சுபாதாரராக இருந்தார். இவர் பேரரசி நூர் சகானின் சகோதரரும் ஆவார்.

சுயசரிதை
--------

சியா இசுலாம் குடும்பத்தில் பிறந்த கான், மிர்சா கியாசு பேக்கின் மகன். இவரது மாமா, முகம்மது-தாகிர், *வாசிலி* என்ற புனைப்பெயரில் கவிதை இயற்றிய ஒரு கவிஞராவார்.  இப்ராகிம் கானின் தந்தை தெகுரானைப் பூர்வீகமாகக் கொண்டவர். மேலும், பாரசீக அரசியல்வாதியான குவாஜே முகமது-ஷரீப்பின் இளைய மகனும் ஆவார்.  இவரது தந்தை கியாசு பேக், பிற்காலத்தில் முகலாயப் பேரரசுக்கு குடிபெயர்ந்தார்.

அக்பரின் ஆட்சியில் இப்ராகிம் கான் ஒரு வீரராகப் பணியாற்றினார். இராணுவப் பயணங்களில் காசிம் கான் சிஷ்டியின் தோல்வியின் விளைவாக, ஜஹாங்கீரின் ஆட்சியின் போது, 1617 இல் முகலாய வங்காளத்தின் அடுத்த ஆளுநராக இப்ராகிம் நியமிக்கப்பட்டார். 1620 ஆம் ஆண்டில், அரகானின் மாக்கள் வங்காளத் தலைநகரான ஜஹாங்கிர்நகரை (டாக்கா) தாக்கினர். பதிலுக்கு, கான் அவர்களை தோற்கடித்து 400 மாக் போர் படகுகளை கைப்பற்றினார். டாக்காவின் இந்தப் பகுதி தொடர்ந்து மாக்பஜார் என்று இன்ரும் அழைக்கப்படுகிறது. இவரது பதவிக்காலத்தில், சிறையிலிருந்த பரோ-பூயான் தலைவர் மூசா கான் மற்றும் அவரது கூட்டாளிகளையும் தனது செல்வாக்கால் விடுவித்தார். டாக்காவின் கடற்படைத் தளபதியாக திலால் கானை இப்ராகிம் கான் நியமித்ததாகக் கூறப்படுகிறது. 

இவர் 20 ஏப்ரல் 1624 அன்று கிளர்ச்சி இளவரசர் ஷாஜகானின் தாக்குதலில் இறந்தார். பின்னர், பாகல்பூரில் உள்ள கல்லறையில் அடக்கம் செய்யப்பட்டார்.

இத்னையும் காண்க
---------------

* வங்காளத்தின் ஆட்சியாளர்களின் பட்டியல்
* வங்காளத்தின் வரலாறு
* பங்களாதேஷின் வரலாறு
* இந்தியாவின் வரலாறு

மேற்கோள்கள்
-----------

1. ↑  Findly, Ellison Banks (1993). *Nur Jahan, empress of Mughal India*.
2. ↑  Shokoohy, Mehrdad "{{{title}}}"..
3. ↑   *Banglapedia: National Encyclopedia of Bangladesh*.
**எச். ஏ. இக்பால் உசைன்** (H. A. Iqbal Hussain) இந்தியாவைச் சேர்ந்த ஓர் அரசியல்வாதியாவார். தற்போது இவர் இராமநகராவை பிரதிநிதித்துவப்படுத்தும் கர்நாடக சட்டமன்ற உறுப்பினராக பணியாற்றுகிறார். இந்திய தேசிய காங்கிரசு கட்சியின் உறுப்பினராக உள்ளார்.

அரசியல் வாழ்க்கை
----------------

2018 கர்நாடக சட்டப்பேரவைத் தேர்தலில் இக்பால் உசேன் இராமநகரா தொகுதியில் போட்டியிட்டு சமய சார்பற்ற சனதா தளம் கட்சி சார்பில் எச். டி குமாரசாமியிடம் தோல்வியடைந்தார்.

2023 ஆம் ஆண்டு நடைபெற்ற கர்நாடக சட்டப் பேரவைத் தேர்தலில் இவர் மீண்டும் இராமநகராவில் போட்டியிட்டு 5.86% வாக்குகள் வித்தியாசத்தில் வெற்றி பெற்றார்.

மேற்கோள்கள்
-----------

1. ↑  "Election Commission of India". *results.eci.gov.in*. .
2. ↑  "Ramanagara Assembly Constituency result 2023: Congress candidate HA Iqbal Hussain wins, JD(S) Nikhil Kumaraswamy loses". *The Times of India*. .
3. ↑  "Ramnagar Assembly Election 2023: Big Shock For Kumaraswamy As Son Nikhil Loses To Congress' HA Iqbal Hussain". *zeenews.india.com*. .
4. ↑  "HA Iqbal Hussain Election Results 2023: News, Votes, Results of Karnataka Assembly". *NDTV.com*. .
**கே2-18 (K2-18)** **EPIC 201912552** என்றும் அழைக்கப்படுகிறது, இது ஒரு செங்குறுமீனாகும், இது புவியிலிருந்து 124 ஒளியாண்டுகள் (38 புடைநொடிகள்) தொலைவில், சிம்ம (மடங்கல்) ஓரையில்அமைந்துள்ளது.

கோள் அமைப்பு
------------

இந்த விண்மீனில் கே2-18பி எனப்படும் ஒரு புறக்கோள் உள்ளது, இது கே2-18 கோளின் வாழக்கூடிய மண்டலத்திற்குள் அமைந்துள்ள ஒரு மீப்புவி ஆகும். நீரகம் நிறைந்த துணைநெப்டியூன் என்றாலும்,  அதன் வளிமண்டலத்தில் நீர் கண்டுபிடிக்கப்பட்டாலும், வாழக்கூடிய மண்டலத்தில் இது முதல் புறக்கோள் ஆகும். இந்த விண்மீன் கே2-18சி என்ற இரண்டாவது கோளையும் கொண்டுள்ளது, இது ஒரு சிறிய வளிமப் பெருங்கோலாகும்என கணினி ஓத ஒபுருவாக்கம் வழி நிறுவப்பட்டுள்ளது. 

K2-18 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **c** | 5.62±0.84 *M*⊕ | 0.0670 ± 0.0002 | 8.962±0.008 | <0.2 |
| **b** | 8.63±1.35 *M*⊕ | 0.1591±0.0004 | 32.94488±0.00281 |  ? |

மேற்கோள்கள்
-----------

வெளி இணைப்புகள்
---------------

* அரிய நீர் பெருங்கடலின் அறிகுறிகளைக் கண்டறிந்த பிறகு, நெடுந்தொலைவுக் கோள் உயிர்களை வைத்திருக்க முடியும் என்று நாசா கூறுகிறது - எம்எஸ்என் செய்தி


1. ↑  No, the Exoplanet K2-18b Is Not Habitable
2. ↑
ஒரு **கல்வி** **வழிகாட்டி** (Study guide) என்பது ஒரு குறிப்பிட்ட பகுதியில் கற்றலை எளிதாக்கும் ( பாடப்புத்தகம் போன்றவை) அல்லது இலக்கியம், ஆராய்ச்சி தலைப்புகள், வரலாறு மற்றும் பிற பாடங்களைப் புரிந்துகொள்ள உதவும் வளங்களாக இருக்கலாம்.

வாசிப்பு, எழுதுதல், வகுப்பறை மற்றும் திட்ட மேலாண்மை திறன் ஆகிய பொதுவான தலைப்புகளில் ஆய்வு மற்றும் சோதனை உத்திகள் அடங்கும். சிலர் புதினத்தின் அத்தியாயங்கள் அல்லது முக்கியக் கருத்துகளை சுருக்கமாகக் கூறுவார்கள்.கணிதம் மற்றும் அறிவியலுக்கான ஆய்வு வழிகாட்டிகள் பெரும்பாலும் சிக்கல்களை முன்வைக்கின்றன (சிக்கல் அடிப்படையிலான கற்றல் போன்றவை) மற்றும் தீர்வுக்கான நுட்பங்களை வழங்கும்.

 பெர்மாசார்ட்ஸில் இருந்து கல்வி வழிகாட்டி
பள்ளிகளில் உள்ள கல்வி ஆதரவு மையங்கள் பெரும்பாலும் தங்கள் மாணவர்களுக்கான ஆய்வு வழிகாட்டிகளை உருவாக்குகின்றன, அதே போல் இலாப நோக்கற்ற நிறுவனங்கள் மற்றும் தனிப்பட்ட மாணவர்கள் மற்றும் பேராசிரியர்களும் செயல்படுகின்றனர்.

சில உயர்நிலைப் பள்ளி ஆசிரியர்கள் அல்லது கல்லூரிப் பேராசிரியர்கள் தங்கள் மாணவர்களுக்கு வாசிப்பில் புரிதலை ஏற்படுத்துதல், உள்ளடக்க அறிவு அல்லது தேர்வுக்குத் தயார்படுத்துதல் ஆகியவற்றில் உதவுவதற்காக ஆய்வு வழிகாட்டிகளை உருவாக்கலாம். இந்த ஆய்வு வழிகாட்டிகள் முடிக்கப்பட வேண்டிய பணியாக அல்லது ஆசிரியரால் சேகரிக்கப்பட்ட பொருளின் விரிவான தேர்வாக வழங்கப்படலாம்.

ஆய்வு வழிகாட்டிகளை நிகழ்பட வடிவத்தில் வழங்கலாம், அவை "நிகழ்பட ஆய்வு kk" என குறிப்பிடப்படுகின்றன.கலாச்சார விருப்பங்கள் மற்றும் ஆராய்ச்சிக்கு பதிலளிக்கும் வகையில் மாணவர்களின் கவனத்தை ஈர்ப்பதற்கு இந்த நிகழ்பட ஆய்வு உதவுகிறது.

சான்றுகள்
---------

1. ↑  "Kaltura Inspire: The Future of Video In Education". 8 August 2010.. பார்த்த நாள்: 2010-11-25.
**விருத்திராசூரன்**, தைத்திய குலத்தைச் சார்ந்த பிரஜாபதி துவஷ்டாவின் இரண்டாம் மகன். இந்திரனை வென்று தேவலோகத்தை கைப்பற்றி ஆண்டவன். தேவர்களின் பகைவன். இந்திரன், ததீசி முனிவரின் முதுகெலும்பை வஜ்ஜிராயுதமாகக் கொண்டு விருத்திராசூரனை கொன்றான்.

புராண வரலாறு
------------

தேவலோகத்தை விட்டு சிறிது காலம் விலகிய தேவகுரு பிரகஸ்பதியின் பணியினை செய்ய, பிரஜாபதி துவஷ்டாவின் மகன் விசுவரூபனை தற்காலிக குருவாக நியமித்தார் இந்திரன். யாகத்தின் போது ஆஹூதிகளை தேவர்களுக்கு வழங்கியதுடன், தன் இனத்தை சேர்ந்த தைத்தியர்களுக்கும் விஸ்வரூபன் வழங்கியதைக் கண்ட இந்திரன், விஸ்வரூபனை கொன்றார். இதனால் இந்திரனுக்கு பிரம்மஹத்தி தோசம் பற்றிக் கொண்டது. விஸ்வரூபன், இந்திரனால் கொல்லப்பட்ட செய்தி அறிந்த **துவஷ்டா** கடும் கோபம் கொண்டு இந்திரனை அழிக்க, யாகம் மூலம் விருத்திராசூரன் என்ற மகனை பெற்றான். சுக்கிராச்சாரியின் சீடனான விருத்திராசூரனும் கடும் தவம் செய்து, யாரும் அறிந்த போர்க் கருவிகளால் தனக்கு மரணம் ஏற்படக்கூடாது என பிரம்மாவிடமிருந்து வரம் பெற்றான். தன் அண்ணன் விஸ்வரூபனை கொன்ற இந்திரனை வென்று, இந்திரலோகத்தையும் ஐராவதத்ததையும் தன் கைவசப்படுத்தினான்.

விருத்திராசூரனிடம் தோற்ற இந்திரன், திருமாலிடம் சென்று நடந்தவற்றை உரைத்தான். திருமால், தசிசீ முனிவரின் முதுகெலும்பை வஜ்ஜிராயுதமாகக் கொண்டு விருத்திராசூரனை கொல்வாய் என ஆலோசனை வழங்க, இந்திரனும் அவ்வாறே வஜ்ஜிராயுதத்தினால் விருத்திராசூரனை கொன்றான்.

மேற்கோள்கள்
-----------

1. ↑  விருத்திரன்
சும்ப - நிசும்பர்களைப் போரில் வெல்லும் துர்கை
**சும்பன் - நிசும்பன்** (Sumbha and Nisumbha), என்பவர்கள் அசுர உடன் பிறப்புகள் ஆவார். இந்து சமயத்தில் தேவி துர்கையின் வீர தீரச் செயல்களைப் போற்றிப் பாடும் தேவி மகாத்மியம் எனும் நூலில் சும்ப - நிசும்பர்களை தேவி சக்தியின் வடிவான துர்கை போரிட்டுக் கொல்லும் நிகழ்வு கூறப்பட்டுள்ளது.

தேவி மகாத்மிய நூலில்
--------------------

புஷ்கர் எனுமிடத்தில் பத்தாயிரம் ஆண்டுகள் கடும் தவம் நோற்று எவராலும் கொல்லப்படாத மற்றும் மூவுலகையும் ஆட்சி செய்யும் வரத்தையும், பெண்னால் தவிர பிற எவராலும் மரணம் நேரக் கூடாது என்ற வரத்தையும் பிரம்மனிடமிருந்து பெற்றவர்கள். சும்ப - நிசும்பர்களை தேவர்களின் தலைவனான இந்திரனை வென்று தேவலோகத்தையும், நாகர்களை வென்று பாதாள லோகத்தையும், மன்னர்களை வென்று முழு பூமியையும் கைப்பற்றி ஆண்டனர். முனிவர்களும் மற்றவர்களும் தவம் நோற்க அனுமதிக்கப்படவில்லை. மீறி தவமிருப்பவர்களை கொன்று குவித்தனர்.

சும்பன் - நிசும்பரிகளின் உதவியாளர்களான **சண்டன் - முண்டன்** எனும் அசுர ஒற்றர்கள், தேவியின் அழகைக் குறித்து சும்ப - நிசும்பர்களிடம் எடுத்துரைத்தனர். தேவியின் அழகை, வர்ணிப்பிலேய மயங்கிய சும்ப - நிசும்பர்கள், தேவியை தம்மிடம் அழைத்து வர சுக்ரீவன் எனும் அசுரனை அனுப்பி வைத்தனர். சுக்ரீவனின் அழைப்பை ஏற்க மறுத்த தேவியை, வலுக்கட்டாயமாக தூக்கி வர சண்டன் மற்றும் முண்டன் எனும் அசுரர்களை அனுப்பி வைத்தனர். சண்டன் - முண்டர்களை சிங்க வாகனத்தில் அமர்ந்திருந்த தேவி தனது வாளால் கொன்று குவித்தாள்.

இறப்பு
------

தங்களுக்கு பெண்களால் மட்டுமே மரணம் நேரிடும் என்ற வரத்தை முற்றாக மறந்த சும்ப - நிசும்பர்கள், தேவியை நேரில் சென்று சந்தித்துப் போரிட முடிவு செய்தனர். துர்கைக்கும் - சும்ப நிசும்பர்களுக்கு இடையே நடந்த போரில், தேவி முதலில் நிசும்பனை வதைத்தாள்.

பின்னர் கொடூரமாக எதிர்த்து வந்த சும்பனை, தேவி தனது திரிசூலத்தால் கொன்றாள்.

மேற்கோள்கள்
-----------

1. ↑  "The Devi Mahatmya Navrathri Katha - Chapter 1 to 13". S-a-i.info.. பார்த்த நாள்: 2009-01-29.
2. 1 2  "The Devi". Sdbbs.tripod.com.. பார்த்த நாள்: 2009-01-29.
3. ↑  "Sri Durga Saptasati or The Devi Mahatmya". Sivanandaonline.org.. பார்த்த நாள்: 2009-01-29.
4. ↑  "Sri Durga Saptasati or The Devi Mahatmya". Sivanandaonline.org.. பார்த்த நாள்: 2009-01-29.

வெளி இணைப்புகள்
---------------

* English translation of the Devi Mahatmyam
* Devī Māhātmya - Sanskrit original - pdf
**அச்சன்கோவில் தர்மசாஸ்தா** பரசுராமரால் தோற்றுவிக்கப்பட்ட கோயில் இது. அச்சன்கோவிலில் அமைந்த சாஸ்தாவின் சிலை மிகப்பழமை வாய்ந்தது. இங்கே அய்யப்பன் வனராஜனாக, அமர்ந்த நிலையில் கையில் அமுதமும், கருப்பனின் காந்தமலை வாளும் ஏந்தி காட்சி அளிக்கிறார். இவருக்கு இருபுறமும் பூர்ணா, புஷ்கலை எனும் இரு தேவியர் மலர் தூவுவது போன்று காட்சி தருகின்றனர். இங்குள்ள ஐய்யப்பனை **கல்யாண சாஸ்தா** என்று அழைக்கின்றனர். இவரை வழிபட திருமணத்தடைகள் நீங்கும் என்பது பக்தர்களின் நம்பிக்கை.

அமைவிடம்
--------

கேரளத்தின்  கொல்லம் மாவட்டத்தில் பத்தனாபுரம் வட்டத்தில் உள்ள கோவிலாகும். பரசுராமர் நிறுவிய ஐந்து கோயில்களில் இதுவும் ஒன்று. தமிழக பக்தர்கள் அதிகளவில் கூடுமிடங்களில் இதுவும் ஒன்று. இது நிறுவப்பட்ட ஆண்டு கொல்ல வருடம் 1106 மகரம் 12ம் நாள்.

போக்குவரவு வசதிகள்
------------------

தமிழ்‌நாட்டின், செங்கோட்டையிலிருந்து முப்பது கிலோ மீட்டர் தொலைவில் அடர்ந்த காட்டுபாதை வழியாக அச்சன்கோவில் அய்யப்பன் கோயிலுக்கு செல்லலாம். .

உற்சவ விழா
----------

தனு மாதத்தின் முதல் பத்து நாட்கள் மண்டலபூஜை நடைபெறும். மகர மாதத்தில் ரேவதிபூஜையும் நிகழும். மண்டலபூஜையில் தேரோட்டமும் ரேவதிபூஜையில் புஷ்பாபிஷேகவும் முதன்மையான சடங்குகள். மூன்றாம் உற்சவத்தில், சிறிய தேரில் வர்ண ஆடை ஆபரணங்கள் அணிந்து, வாளும் பரிசயும் கையிலேந்தியுள்ள அய்யப்பனின் விக்ரகம் வரும். இதை மணிகண்டமுத்தய்யசுவாமியின் எழுந்தருளல் என்பர். ஒன்பதாம் உற்சவத்தின் போது, சக்கரங்கள் கொண்ட பெரிய ரதத்தில் எழுந்தருளுவார்.

சான்றுகள்
---------

1. ↑  "காப்பகப்படுத்தப்பட்ட நகல்". .

வெளி இணைப்புகள்
---------------

* அய்யப்பனின் அறுபடை வீடுகள்

| * பா
* உ
* தொ
பரசுராமர் நிறுவிய அய்யப்பன் கோயில்கள் |
| --- |
| குளத்துப்புழை அய்யப்பன் கோவில்{{}} ஆரியங்காவு தர்மசாஸ்தா கோயில்{{}} அச்சன்கோவில் சாஸ்தா கோயில்{{}} சபரிமலை தர்மசாஸ்தா கோயில்{{}} பொன்னம்பலமேடு | Aum symbol |
**கடச்சிரா அருள்மிகு திருக்கபாலம் சிவன் கோவில்**, இந்தியாவின் கேரள மாநிலத்தின் கண்ணூர் மாவட்டத்தில் பெரளசேரியில், அஞ்சரகண்டி ஆற்றின் கரையில் அமைந்துள்ள சிவன் கோவிலாகும்.

கடச்சிரா அருள்மிகு திருக்கபாலம் சிவன் கோவில்

கோவில்
------

இது ஒரு பழமையான இந்து சமயக் கோவிலாகும். இந்த ஆலயம் தட்சிணாமூர்த்தியின் உறைவிடம் ஆகும். சிவபெருமானின் அம்சமாகக் கருதப்படும் தட்சிணாமூர்த்தி அனைத்து வகையான அறிவுக்கும் குரு ஆவார்.  இக்கோவிலில், ஒன்றுக்கொன்று அருகருகே, இரண்டு கிழக்கு நோக்கிய சன்னதிகள் உள்ளன. கோவிலின் தென்புறமுள்ள சன்னதியில் அருள்மிகு திருக்கபாலேச்வரர் (சிவன்) குடிகொண்டுள்ளார். வடபுறம் உள்ள சன்னதியில் சிவபெருமான் யோகவடிவில் காட்சி தருகிறார்.

வரலாறு
------

நாட்டுப்புறக் கதைகளின்படி, பரசுராம முனிவர் இச்சிலையை நிறுவியதாகக் கருதப்படுகிறது. கேரளாவில் உள்ள 108 புகழ்பெற்ற சிவன் கோவில்களின் இதுவும் ஒன்று.   108 சிவாலயங்களுள் குறிப்பிடப்படும் மூன்று திருக்கபாலீஸ்வரம் கோவில்களில் இதுவும் ஒன்று. மற்ற இரண்டு சிவன் கோவில்கள் பத்தனம்திட்டா மாவட்டத்தில் உள்ள நிரணம் (நிரணம் திருக்கபாலீஸ்வரம் தட்சிணாமூர்த்தி கோவில்) மற்றும் கோழிக்கோடு மாவட்டத்தில் நாதாபுரம் (நாதபுரம் இரிங்கன்னூர் சிவன் கோவில்) ஆகியனவாகும்.

அமைவிடம்
--------

கண்ணூர் - கூத்துபரம்பா மாநில நெடுஞ்சாலையில், பேரளச்சேரி சந்திப்புக்கு அருகில் உள்ள கடச்சிராவில் இக்கோவில் அமைந்துள்ளது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்
* நிரணம் திருக்கபாலீஸ்வரம் தட்சிணாமூர்த்தி கோவில்
* நாதாபுரம் இரிங்கன்னூர் சிவன் கோவில்

கோவில் புகைப்படங்கள்
--------------------

* கடச்சிரா அருள்மிகு திருக்கபாலம் சிவன் கோவில்: காட்சியகம்
* கோவில் நுழைவாயில்கோவில் நுழைவாயில்
* கோவில் குளம்கோவில் குளம்

மேற்கோள்கள்
-----------

1. ↑  "Thrikkapaleswaram - Siva Temple". .
2. ↑  Dictionary of Hindu Lore and Legend (ISBN 0-500-51088-1) by Anna Dallapiccola
3. ↑  "108 Shiva Temples in Kerala created by Lord Parasurama - 47. Trukkapaleeswaram Mahadeva Temple Peralassery". .
4. ↑  "List of 108 Siva Temples in Kerala". .
5. ↑  "108 Shiva temples of Kerala - Worshiped by Parasurama Information 46. Trukkapaleeswaram Mahadeva Temple Nadapuram, 47. Trukkapaleeswaram Mahadeva Temple Peralassery, 48. Trukkapaleeswaram Mahadeva Temple Niranam". .
திரிதல மகா சிவன் கோயில்
 திருச்சுற்று
 அக்னிஹோத்ரியின் வேமஞ்சேரி மனை
**திரிதல மகா சிவன் கோயில்** இந்தியாவின் கேரள மாநிலத்தில் பாலக்காடு மாவட்டத்தில் உள்ள திரிதலாவில் பாரதப்புழா ஆற்றின் கரையில் அமைந்துள்ள சிவன் கோயிலாகும். இது ஒரு பழமையான இந்து கோயில் ஆகும்.  இந்தக் கோயிலைப் பற்றிய குறிப்புகள் கொட்டாரத்தில் சங்குனியின் ஐதிஹ்யமாலா மற்றும் மலையாள இலக்கியத்தின் பல செவ்வியல் நூல்களில் காணப்படுகின்றன.  இங்குள்ள சிவலிங்கமானது பரதபுழா ஆற்றின் மணலைக் கொண்டு அக்னிஹோத்ரியால் நிர்மாணிக்கப்பட்டதாகக் கூறப்படுகிறது. மணலால் இந்த சிவலிங்கம் ஆனதால் இதற்கு அபிஷேகம் செய்யப்படுவதில்லை.  கேரளாவில் உள்ள 108 பிரசித்தி பெற்ற சிவன் கோயில்களில் இதுவும் ஒன்றாகும்.  கி.பி.9 அல்லது கி.பி.10 ஆம் நூற்றாண்டில் கட்டப்பட்ட இக்கோயில் சோழர் கலைப்பாணியிலிருந்து பாண்டிய கட்டிடக்கலைப் பாணிக்கு மாறியதைக் குறிப்பதாக வரலாற்றாசிரியர்கள் கூறுகின்றனர்.

புராணங்கள்
----------

' பறையிபெற்ற பந்திருகுலம்' என்ற புராணத்தின் படி, வரருச்சி என்ற பிராமணர், பஞ்சமி என்ற தாழ்ந்த சாதிப்பெண்ணை மணந்தார். திருமணத்திற்குப் பின்னர், அவர்கள் நீண்ட பயணம் மேற்கொண்டனர்.  அப்போது பஞ்சமி பலமுறை கருவுற்றாள். ஒவ்வொரு முறை அவள் குழந்தையைப் பெற்றெடுத்தபோதும், கணவன் பெற்ற குழந்தையை அவ்விடத்திலேயே விட்டுவிடும்படி கூறினான். ஒவ்வொரு குழந்தையும் (மொத்தம் 12 குழந்தைகள்) வெவ்வேறு சாதியினரால் எடுத்து வளர்க்கப்பட்டது. அவர்கள் பந்திருகுலம் என்ற குலத்திற்குரியவர்களாகக் கருதப்பட்டனர். இவர்களைப் பற்றிய கதைகள் கொட்டாரத்தில் சங்குனி எழுதிய 'எய்திஹ்யமாலா' என்ற நூலில் குறிப்பிடப்பட்டுள்ளது.

கோயில் கட்டிடக்கலை
------------------

கேரளாவில் உள்ள ஒரு முக்கியமான தொல்பொருள் இடமாக இக்கோயில் கருதப்படுகிறது. பாரதப்புழா ஆற்றின் தென்கரையில் பாலக்காட்டில் இருந்து சுமார் 75 கி.மீ. தொலைவில் இக்கோயில் அமைந்துள்ளது. இந்தக் கோயில்கேரளாவின் பழமையான தொல்பொருள் தளமாக இன்னும் பாதுகாக்கப்பட்டு வருகிறது. இக்கோயிலும், இடிபாடுகளும் கி.பி.9 கி.பி. 10 ஆம் நூற்றாண்டின் முற்பகுதியைச் சேர்ந்த வரலாற்று நினைவுச்சின்னங்களாக அறியப்படுகிறது.

மேற்கோள்கள்
-----------

1. ↑  "Thrithala - Mahadeva Temple". .
2. ↑   *Aithihyamala (Malayalam)*.
3. ↑  "Legend - Thrithala Maha SivakshethramThrithala Maha Sivakshethram". .
4. ↑  "108 Shiva Temples in Kerala created by Lord Parasurama". .
5. ↑  "The tale told by the river at Thrithala by K A Shaji". .
6. ↑  Prasanth Kumar V.T, Biju Mathew (Sep 2017). *Pilgrimage to Temple Heritage*. 1 (Issue No. 10 ). Kacheripady, Kochi, India: Info Kerala Communications Pvt. Ltd.. பக். 155. பன்னாட்டுத் தரப்புத்தக எண்:978-81-934567-0-5.
7. ↑  "Vararuchi and Mezhathol Agnihothri".
8. ↑  Amaresh Datta. *Encyclopaedia of Indian Literature: Devraj to Jyoti*. Sahitya Akademi. பன்னாட்டுத் தரப்புத்தக எண்:978-81-260-1194-0.
9. ↑   *Pilgrimage to Temple Heritage*. 1 (Issue No. 10 ). Kacheripady, Kochi, India: Info Kerala Communications Pvt. Ltd.. Sep 2017. பக். 155. பன்னாட்டுத் தரப்புத்தக எண்:978-81-934567-0-5.
**சங்கர்லால் கங்காசங்கர் சாத்திரி** (Shankarlal Gangashankar Shastri) (2 மே 1902 - 1 ஜூன் 1946) ஒரு குஜராத்தி இலக்கிய விமர்சகரும் மற்றும் சிறுகதை எழுத்தாளரும் ஆவார். இவர் அரிபிரசாத் சாத்திரியின் மூத்த சகோதரரும் மற்றும் விராஜ்லால் சாத்திரியின் பேரனுமாவார்.

சுயசரிதை
--------

சாத்திரி சதோதரா நகர் பிராமண குடும்பத்தில் 2 மே 1902 அன்று பம்பாய் மாகாணத்தில் உள்ள நாடியாத் அருகே உள்ள சுனெல் என்ற கிராமத்தில் பிறந்தார்.  இவர் ஒரு மருத்துவரும் மற்றும் சடங்கு நெறியாளரான கங்காசங்கர் சாத்திரியின் இரண்டாவது மகன். இவரது இளைய சகோதரர் அரிபிரசாத் சாஸ்திரியும் ஒரு குஜராத்தி எழுத்தாளர், வரலாற்றாசிரியர் மற்றும் இந்தியவியலாளர் ஆவார். 

சாத்திரி தனது ஆரம்பக் கல்வியை மலதாஜிலும், இடைநிலைக் கல்வியை சோஜித்ராவிலும் முடித்தார். 1919 இல் மெட்ரிகுலேசன் தேர்ச்சி பெற்ற பிறகு, குஜராத் கல்லூரியில் சேர்ந்தார். அதில் 1923 இல் இளங்கலை பட்டமும், 1925 இல் சமசுகிருதம் மற்றும் குஜராத்தி பாடங்களில் முதுகலைப் பட்டமும் பெற்றார். இவர் 1929 இல் இளங்கலை சட்டப் பட்டமும் பெற்றுள்ளார்.  

சாத்திரி நாடியாத்தின் அரசு உயர்நிலைப் பள்ளியில் ஆசிரியராகத் தனது வாழ்க்கையைத் தொடங்கினார். பின்னர் அகமதாபாத்தில் உள்ள புரொபிரைட்டரி உயர்நிலைப் பள்ளிக்குச் சென்று, அங்கு நான்கு ஆண்டுகள் கற்பித்தார். இடைவிடாமல் வழக்கறிஞராகப் பணியாற்றிய பிறகு, 1932 இல் ஜூனாகத் பகாவுதீன் கல்லூரியில் சமசுகிருதம் மற்றும் குஜராத்தி பேராசிரியராக நியமிக்கப்பட்டார். அங்கு இவர் பதினான்கு ஆண்டுகள் கற்பித்தார்.  

இவர் 1 ஜூன் 1946 அன்று இறந்தார்.

பணிகள்
------

சாத்திரி, *சாகித்யனே ஓவரெத்தி* (1938) என்ற நூலை இரண்டு தொகுதிகளாக எழுதினார். தொகுதி ஒன்று சில முக்கிய குஜராத்தி எழுத்தாளர்களின் அவதானிப்புகள் மற்றும் மதிப்பீடுகளை வழங்குகிறது. தொகுதி இரண்டில் இடைக்கால மற்றும் நவீன எழுத்தாளர்கள் பற்றிய கட்டுரைகள் உள்ளன. இவர் *சாகித்யத்ரஷ்டனே* (1941) என்ற நூலை இரண்டு தொகுதிகளில் எழுதினார்; முதல் தொகுதி பொது இலக்கிய தலைப்புகளை விளக்குகிறது. இரண்டாவது பிரேமானந்த் முதல் ஜன்மசங்கர் புச் 'லலித்' வரையிலான குஜராத்தி எழுத்தாளர்களின் ஆய்வை வழங்குகிறது.  

*பனாதனி* (1941) என்ற சிறுகதைகளின் தொகுப்பு. சாஸ்திரி தனது தாத்தா விராஜ்லால் சாத்திரியின் வெளியிடப்படாத புத்தகமான *ரசகங்காவை* 1934 இல் தொகுத்து வெளியிட்டார்

மேற்கோள்கள்
-----------

வெளி இணைப்புகள்
---------------

1. 1 2 3 4 5 6  Hariprasad Shastri (April 2006). Dhirubhai Thaker. ed (in gu). *ગુજરાતી વિશ્વકોશ*. **XXI** (1st ). Ahmedabad: Gujarat Vishvakosh Trust. பக். 310. இணையக் கணினி நூலக மையம்:162213102.
2. ↑   *Gazetteers: Kheda District*. Directorate of Government Print. Stationery and Publications. இணையக் கணினி நூலக மையம்:312722922.
3. 1 2 3 4 5  Shastri, Hariprasad. Chandrakant Topiwala. ed (in gu). *ગુજરાતી સાહિત્યકોશ: અર્વાચીનકાળ*. **II** (1st ). Ahmedabad: Gujarati Sahitya Parishad. இணையக் கணினி நூலக மையம்:312020358.
மகாபலிச் சக்கரவர்த்தியுடன் வாமனர்
வாமனர் மகாபலியின் தலையில் கால்வைத்து அமிழ்த்தும் காட்சியை விவரிக்கும் ஓவியம்
**மகாபலி சக்கரவர்த்தி** இந்து புராணங்களில் குறிப்பிடப்படும் ஓரு அரக்க அரசன். இவர் மாவலி என்றும் அறியப்படுகிறார். பிரகலாதனின் பேரனும், விரோசனனின் மகனும் ஆவான். அரக்க குலத்தில் பிறந்த பலிச்சக்கரவர்த்தியின் கதை வாமண புராணத்தில் அமைந்துள்ளது. மாவலி என்று இவன் பெயரைக் குறிப்பிட்டு இவன் வரலாற்றைத் தமிழ்நெறியில் கூறுகிறான். 

மகாபலி அசுர அரசர்களிலேயே மிகப்பெரிய, மிக அதிக வலிமை வாய்ந்த அரசர் ஆவார்.

மகாபலி தன்னிடம் பிச்சை கேட்டு வந்த, தேவர்களின் இனத்தைச் சேர்ந்த, வாமனர் என்ற ஓர் ஏழை பிராமணனுக்குத் தான் கொடுத்திருந்த ஒரு வாக்கிலிருந்து அவர் பின்வாங்க விரும்பாத காரணத்தால், அவர் தனது சாம்ராஜ்யம் முழுவதையும் இழந்தார்.

ராஜசூய யாகம்
------------

மகாபலியின் ஆட்சி அதன் உச்சத்தில் இருந்த போது இந்தியா நெடுகிலும் தனது ஆதிக்கத்தை நிலைநாட்டுவதற்காக, அப்பேரரசர் 
ஒரு ராஜசூய யாகத்தை நடத்தினார். இந்தியாவின் அனைத்து பழங்குடி இனங்களையும் சாம்ராஜ்யங்களையும் அரசர்கள், குழுத்தலைவர்கள், ராசாக்கள், மகாராசாக்கள், ஆகியோர், அரசர்களுக்கெல்லாம் பேரரசரான மகாபலிக்கு சிறப்பு மரியாதை செலுத்துவதற்காக, முசிறியில் குழுமினர். சடங்கின் ஒரு பகுதியாக, தன்னிடம் யார் எதை கேட்டாலும் அவருக்கு அதை கொடுப்பதாகப் பேரரசர் மகாபலி அறிவித்தார்.

அந்த சமயத்தில்தான், அசுரத் தலைநகரத்தில் ஒரு பிராமணக் கல்வி மையத்தை நிர்மாணிப்பதற்காக தனக்கு மூன்றடி நிலம் வேண்டும் என்று கேட்டு, ஓர் ஏழை பிராமணனாக மாறுவேடம் அணிந்து வாமான விஷ்ணு அங்கு வந்தான். தான் கொடுத்த வாக்கிலிருந்து பின்வாங்க விரும்பாத மகாபலி, அசுரத்தலைநகரில் தேவ பிராமணர்கள் தங்களது மதத்தை போதிப்பதற்கு அனுமதி கொடுத்தார்.

விரைவில் இச்சிறிய மையம் ஒரு மாபெரும் சமயப்பரப்பு நிலையமாக வளர்ந்தது. அது சூழ்ச்சிக்கும் ராஜ சதிக்குமான ஒரு செழிப்பான இடமாக விளங்கியது. இறுதியில் தங்களை எது தாக்கியிருந்தது என அசுர குல அறிவாளிகள் தெரிந்துகொள்வதற்கு முன்பாக, தேவ பிராமணர்கள் கடைசி அசுர சாம்ராஜியத்தை ஆட்கொண்டிருந்தினர்

மலையாள மண்ணில் மகாபலி
---------------------

மகாபலி வாமனரிடம் தான் ஒவ்வொரு ஆண்டும் தன் நாட்டு (கேரளா) மக்களை காண வருவதற்கு அனுமதி தரவேண்டும் என்று வரம் கேட்டார், மகாவிஷ்ணுவும் அந்த வரத்தை மாவலிக்கு அளித்தார். இப்படி மகாபலி சக்கரவர்த்தி ஒவ்வொரு ஆண்டும் தன் நாட்டு மக்களை காண வரும் நாளே ஓணம் பண்டிகையாக கேரளா முழுவதும் மிக சிறப்பாக கொண்டாடப்படுகிறது. முக்கியமாக ஓணம் பண்டிகை மகாபலி வதம் நடந்த இடமான திருக்காட்கரை காட்கரையப்பன் கோயிலில் மிகவும் விமரிசையாக கொண்டாடப்படுகிறது.

கருவி நூல்
----------

* அசுரன்
* வாமன புராணம்

வெளி இணைப்புகள்
---------------

 வாமன புராணம் பகுதி 1
 வாமன புராணம் பகுதி 2
மகிஷாசூரன் - துர்கை போர்க் காட்சி சிற்பம், மாமல்லபுரம்
**மகிஷாசூரன் (மகிடாசூரன்)** (Mahishasura) தேவர்களின் எதிரிகளான அசுர குலத்தினன் ஆவார். எருமையை வாகனமாகக் கொண்ட மகிஷாசூரனின் குலகுரு சுக்கிராச்சாரி ஆவார். புராணங்களில் குறிப்பாக **தேவி மகாத்மியம்** எனும் புராண நூலில் மகிஷாசூரனின் வீரமும், வீழ்ச்சியும் பல இடங்களில் குறிப்பிடப்பட்டுள்ளது. கடுந்தவம் நோற்று பிரம்மனிடம் ஒரு பெண்ணால் மட்டுமே தனக்கு இறப்பு நேர வேண்டும் என்ற வரத்தை பெற்ற மகிஷாசூரன், தொடர்ந்து இந்திரன் உள்ளிட்ட அனைத்து தேவர்களையும், முனிவர்களையும் கொடுமைப் படுத்துகிறான். தேவர்கள் மற்றும் முனிவர்களின் வேண்டுதலுக்கு இணங்க, பார்வதி தேவி துர்க்கையாக அவதரித்து மகிஷாசூரனை வீழ்த்தியதாக புராணங்கள் கூறுகின்றன. மகிஷாசூரனை வீழ்த்தியதால் துர்க்கைக்கு **மகிஷாசூரமர்தினி** எனும் சிறப்புப் பெயராயிற்று.

மகிஷாசூரனை துர்க்கை வீழ்த்திய கதைகள் பௌத்த மற்றும் சமண சாத்திரங்களிலும் உள்ளது.

மகிஷாசூரன் ஆண்ட இராச்சியத்தின் பெயர் மகிசா இராச்சியம் ஆகும்.

தோற்றம்
-------

அரக்கர்குல தலைவன் ரம்பா ஒரு எருமையை மணம் முடித்து அவர்களிருவருக்கும் பிறந்த குழந்தையே மகிஷாசுரன் ஆவான். [] ஆணவம் தலைக்கேறிய காரணத்தால் தேவர்கள் மீது அவன் படையெடுக்க அவனை துர்காதேவி வதம் செய்தாள். மகிஷாசுரனை அழித்ததால் துர்க்கை, மகிஷாசுர மர்த்தினி என்று அழைக்கப்படுகிறாள்.

திருவிழாக்கள்
-------------

மகிஷாசூரனை வீழ்த்திய துர்கைக்கு மேற்கு வங்காளத்தில் நடக்கும் துர்கா பூஜை
மகிஷாசூரனை வதைத்த துர்க்கையை போற்றும் விதமாக மேற்கு வங்காளத்தில் துர்கா பூஜை எனும் பெயரில் ஒன்பது நாள் திருவிழா சிறப்பாகக் கொண்டாடப்படுகிறது. கர்நாடகாவின் மைசூரில் தசரா எனும் பெயரில் ஒன்பது நாள் திருவிழா கொண்டாடப்படுகிறது.

தமிழ்நாட்டின் தூத்துக்குடி மாவட்டம், உடன்குடி ஊராட்சி ஒன்றியத்தில் உள்ள குலசேகரன்பட்டினம் ஊரில் ஒன்பது நாள் தசரா திருவிழா நவராத்திரியின் போது வெகு சிறப்பாகக் கொண்டாடப்படுகிறது.

மகிஷாசூரனின் தங்கை
------------------

கேரளாவில் மகிஷாசூரனின் தங்கையாக **மகிஷி** என்ற அசுரப் பெண் கருதப்படுகிறாள். மகிஷாசூரனின் மறைவிற்குப் பின் தேவர்களுக்கு எதிராக போரிட்ட மகிஷியைப் போரில் அய்யப்பன் வென்று கொன்றதாக சபரிமலை தல புராணத்தில் கூறப்படுகிறது.

படக்காட்சிகள்
-------------

* மகிஷாசூரனுக்கும் துர்கைக்கும் இடையே நடக்கும் போர் ஓவியம்மகிஷாசூரனுக்கும் துர்கைக்கும் இடையே நடக்கும் போர் ஓவியம்
* எல்லோராஎல்லோரா
* மகிஷாசூரமர்தனி, விருபாட்சர் கோயில்மகிஷாசூரமர்தனி, விருபாட்சர் கோயில்
* சாமுண்டி மலையில் மகிஷாசூரனின் சிற்பம், மைசூர்சாமுண்டி மலையில் மகிஷாசூரனின் சிற்பம், மைசூர்

மேற்கோள்கள்
-----------

விக்கிமீடியா பொதுவகத்தில்,  
 ***மகிசாசூரன்***   
என்பதின் ஊடகங்கள் உள்ளன. 


1. ↑  "Devi Mahatmyam". .
2. ↑  P. 112 Buddhist Art & Antiquities of Himachal Pradesh, Upto 8th Century A.D. By Omacanda Hāṇḍā
3. ↑  *Jinmanjari: Contemporary Jaina Reflections, Volumes 17-22* By Bramhi Society
4. ↑  குலசேகரபட்டிணத்தில் மகிஷாசூரன் வதம்: லட்சக்கணக்கான பக்தர்கள் குவிந்தனர்

* *Hindu Goddesses: Vision of the Divine Feminine in the Hindu Religious Traditions*, David Kinsley. (ISBN 81-208-0379-5)

வெளி இணைப்புகள்
---------------

* 
* மகிஷாசூரனை வதம் செய்த கருக்காத்தம்மன்
திருச்சாட்டுக்குளம் மகாதேவர் கோயில்
**திருச்சாட்டுக்குளம் மகாதேவர் கோயில்** இந்தியாவின் கேரள மாநிலத்தில் ஆலப்புழை மாவட்டத்தில் பனவல்லி தீவில் உள்ள வேம்பநாடு ஏரியின் கரையில் அமைந்துள்ள சிவன் கோயிலாகும். இது ஒரு பழமையான இந்து கோயில் ஆகும்.   கரப்புரம் அரசாட்சியைச் சேர்ந்த மூன்று முக்கியமான சிவன் கோயிலில் இதுவும் ஒன்றாகும். பிற இரு கோயில்கள் வேலோர்வட்டம் மகாதேவர் கோயில், நல்பதனீஸ்வரம் மகாதேவர் கோயில் ஆகியவையாகும். கேரளாவில் உள்ள 108 பிரசித்தி பெற்ற சிவன் கோயில்களில் இதுவும் ஒன்றாகும்.

கட்டிடக்கலை
-----------

சிவன் கிழக்கு நோக்கி உள்ளார். கேரள திராவிடியன் கட்டடப்பாணியில் இக்கோயில் உள்ளது. அழகான மர சிற்பங்களைக் கொண்டுள்ளது. கிழக்கு கோபுரத்தை ஒட்டி ஒரு பெரிய தந்த கோபுரம் உள்ளது. தந்த கோபுரத்தின் அளவைப் பார்க்கும் போது, கோபுரம் மிகவும் சிறியதாக உள்ளது. கோயிலின் கிழக்குப் பகுதியில் வடகிழக்கு மூலையில் கோயில் குளம் உள்ளது.

நாலம்பலத்தில் கணபதியும் பகவதியும் உள்ளனர். அண்மையில் 1978 ஆம் ஆண்டில் பகவதி சிற்பம் அமைக்கப்பட்டது. நாகயக்சியின் சிலை வடமேற்கு மூலையில் கிழக்கு நோக்கிய நிலையில் உள்ளது. கோயிலின் கருவறை எண்ணற்ற சிற்பங்களால் உள்ளன. அற்புதமான மரச் சிற்பங்களுக்காக இக்கோயில் புகழ்பெற்றதாகும். கருவறை இரண்டு வகையான செவ்வகங்களால் ஆனதாகும். அதில் செப்புத்தகடுகள் வேயப்பட்டுள்ளன.

மேற்கோள்கள்
-----------

1. ↑  "Temples of lord shiva-Chittukulam Thrichattukulam Mahadeva Temple". .
2. ↑  "108 Shiva Temples in Kerala created by Lord Parasurama". .
3. ↑  "108 Shiva Temples in Kerala". .
4. ↑  "Temples in India - Sree Mahadevar Temple Thrichattukulam". .
**கே. அப்பாவு பிள்ளை** (*K. Appavu Pillai*, ஏப்ரல் 15, 1911 - அக்டோபர் 1,1973 ) ஒரு இந்திய அரசியல்வாதி மற்றும் ஓசூரின் முன்னாள் சட்டமன்ற உறுப்பினர் ஆவார். கே. அப்பாவு பிள்ளை பிரபலமாக **கே. ஏ. பி (K.A.P)** என்று அழைக்கப்படுவார். அப்பாவு பிள்ளை 30 ஆண்டுகள் தொடர்ந்து ஓசூர் ஊராட்சித் தலைவராக தேர்ந்தெடுக்கப்பட்டவர்.

ஆரம்பகால வாழ்க்கை மற்றும் குடும்பம்
-----------------------------------

நடுத்தர குடும்பத்தில் பிறந்த இவர் தனது உயர்நிலைக் கல்வியை ஒசூரிலுள்ள சேலம் மாவட்டத்திற்கு உட்பட்ட நகராண்மைக் கழகப் பள்ளியில் பயின்றார். இவரது இளம் வயதிலேயே இவரது தந்தை ஒசூரில் பரவிய பிளேக் நோயால் இறந்தார். அதன் பின்பு தமது சகோதரியால் வளர்க்கப்பட்டார்.

1945 ஆம் ஆண்டு கே. அப்பாவுப்பிள்ளை அவர்களுக்கும் பொன்னம்மாள் அவர்களுக்கும் ஓசூரில் திருமணம் நடைபெற்றது.

உள்ளாட்சித் தேர்தலில் பங்கேற்பு
-------------------------------

அரசியலில் ஈடுபாடுகொண்ட இவர் இவர் 1932 - ஆம் ஆண்டு காங்கிரசு கட்சியில் சேர்ந்து தனது அரசியல் வாழ்க்கையைத் துவக்கினார். 1943ஆம் ஆண்டு உள்ளாட்சித் தேர்தல் போட்டியிட்டு, ஓசூர் பஞ்சாயத்து போர்டு தவைராகத் தேர்ந்தெடுக்கப்பட்டார். அதன்பிறகு தொடர்ந்து 30 ஆண்டுகள் எவ்வித இடைவெளியும் இல்லாமல் ஓசூர் பஞ்சாயத்து போர்டு தலைவராகப் தனது இறுதி காலம்வரை ( 01. 10. 1972) வரை பணியாற்றினார்.

வகித்த பதவிகள்
--------------

* இவர் தமிழ்நாடு காங்கிரஸ் கமிட்டியில் உறுப்பினராகவும் , ஓசூர் தாலுகா காங்கிரஸ் கமிட்டியின் தலைவராகவும் 10 ஆண்டுகள் காங்கிரஸ் கட்சிக்காகப் பணியாற்றினார்.
* ஓசூர் நகர பஞ்சாயத்துத் தலைவராக முதன் முதலாக 1942 ஆம் ஆண்டு தோந்தெடுக்கப்பட்டார். அதன்பின் தொடாந்து ஓசூர் நகர பஞ்சாயத்துத் தலைவராகவே இறுதிக்காலம் வரை இருந்தார்.
* 1947 - ஆம் ஆண்டு முதல் சேலம் மாவட்ட நகராண்மைக்குழு செயற்குழு கமிட்டியில் உறுப்பினராக இருந்தார். சேலம் மாவட்ட மத்தியக் கூட்டுறவு வங்கியிலும் உறுப்பினராகவும் இருந்தார்.
* 1948ல் ஓசூரில் ஓசூர் கூட்டுறவு வீடு கட்டும் சங்கம் துவக்கப்பட்டது. 1948ல் துவக்கப்பட்ட இச்சங்கத்தின் நிறுவனத் தலைவராக இருந்த இவர் தனது வாழ்நாள் இறுதிவரை தொடர்ந்தார்.
* 1957 - ஆம் ஆண்டு தமிழ்நாட்டில் நடைபெற்ற சட்டமன்றத்தேர்தலில் போட்டியிட்டு ஓசூர் சட்டமன்ற உறுப்பினராக தேர்ந்தெடுக்கப்பட்டு 1957 முதல் 1962 வரை இருந்தார்.
* ஓசூர் பஞ்சாயத்து யூனியன் தலைவராக 1965ஆம் ஆண்டு முதல் 1970 ஆம் ஆண்டுவரை இருந்தார்.
* 1965 முதல் 1970 வரை தர்மபுரி மாவட்ட மத்திய கூட்டுறவு வங்கி இயக்குநராக இருந்தார்.
* சென்னை மாவட்ட நில வளர்ச்சி வங்கி இயக்குநராகவும் இருந்தார்.

இறப்பு
------

கே. அப்பாவு பிள்ளை 1971 ஆம் ஆண்டு நடைபெற்ற ஊராட்சி ஒன்றிய தலைவர் தேர்தலில் போட்டியிட்டு தோல்வி அடைந்தார். அதனால் மிகுந்த மன உளைச்சலுக்கு ஆளான நிலையில் 1973 அக்டோபர் முதல் நாளன்று அன்று ஓசூரில் உள்ள அவரது இல்லத்தில் இறந்தார்.

கௌரவங்கள்
---------

ஒசூர் பேரூராட்சியாக இருந்த காலத்தில் 1980களின் புதியதாக ஒசூரில் கட்டப்பட்ட பேருந்து நிலையத்துக்கு கே. அப்பாவு பிள்ளை அவர்களின் பெயர் வைக்கப்பட்டது. இந்த பழைய பேருந்து நிலையம் அகற்றபட்டு 6. 80 கோடி செலவில் புதியதாக அமைக்க திட்டமிடப்பட்டு 2007 ஆகத்து 31 அன்று அடிக்கல் நாட்டப்பட்டு, 10.5 கோடி செலவில் பணிகள் முடிக்கப்பட்டு 2010 சூலை 18 அன்று மு. க. ஸ்டாலினால் திறக்கப்பட்டது. இந்த புதிய பேருந்து நிலையத்துக்கும் ஒசூர் கே. அப்பாவு பிள்ளை பேருந்து நிலையம் என்று பெயர் வைக்கப்பட்டது.

ஒசூர் பேரூராட்சி அலுவலக (பழைய நகராட்சி அலுவலகம்) வளாகத்தில் அப்பாவு பிள்ளைக்கு சிலை நிறுவப்பட்டது.

மேற்கோள்கள்
-----------

1. ↑
2. ↑

வெளி இணைப்புகள்
---------------